Ich, Marti Bockes, ammann in dem gericht ze Ob'hoven, min' genaedign'
herren von Scharnachtal vergich offenlich mit urkûnd dis briefs,
das uff zinstag naechst vor des heiligen ritters sant Jeorien tag in
dem jare als man zalte von Cristi gebûrt tusent vierhundert sechtzig
und sieben jar, als ich daselbs an stat der benempten minen genaͤdigen
und lieben he'ren von Scharnachtal offenlich ze gerichte sass, kam fûr
mich offenlich in das gericht der bescheid Ruodi Fuegelli offnete durch
sinen fûrsprechen sit dem malen und der vest und wÿse junckher
Heintzmann von Scharnachtal nit der urteil so vormals gebn̄, wz inne
anlangende under ougen were gangen, getrûwete Ruodÿ Fugelli siner
sach erlanget un̄ gezogen han gegen junckherrn Heintzmann nach sag siner
urkund, im von einem gerichte da selbs gegebn̄. Begerte im ouch die
selben verhoͤrt werden und faste ouch das hin ze dem rechtn̄
nach verhoͤrung semlicher urkunden, ouch junckh'r Heintzmanes
wider red wart einhellenklich bekēt, dz im junckher Heinzmā
umb die houptsach v'fallen ist un̄ im abnemen lidigen und loͤsen die
houpt schuld der fûnff schillingn̄ jaͤrliches zinses sit dem mal un̄
ouch der benempte junckh'r Heintzman̄ die selbē mattē, so mit semlichē
zins beladen ist, v'koufft un̄d frÿ von allen zinsen hingegeēn hat nach sag
eines frÿen houptbriefs, dar umb gegeben. Fuerbas ist dem dick ben̄mpt̄
Ruͦdi Fuͤgellin nach siner klegt bekēt mit urteil, dz im junckher Heintz-
man genuog sol duͦn und alle v'loggnen zins, kosten und schaden, so ouch dar
ueber gangen ist, dz ouch d' kouffbrief in̄haltende ist. Het ouch junck-
her Heintzmā dem bestimetn̄ kleger umb die verlegnē zins, kostn̄
und schaden nach des gerichtes recht pfd' geben, naͤmlich ein halbē
spicher. Soͤlicher obgeschribn' dingn̄, so ouch mit urteil bekan̄t sint d'
dick geseit Ruͦdi Fuͤgellis urkunds begerte das ouch ich obgenant' rich-
ter, im durch erkantnisse des gerichtes gegeben hab. Und sint des
gezuegen Heinrich Handli, Henslÿ Reber, Tscherler Heinrich, Cri-
stan Schilling und andere gnuͦg. Ouch des ze merē krafft hab ich
erbeten den strengn̄ und wÿesen h' Niclausen von Scharnachtal,
minen gnaͤdigen herren, das er sine eigen ingesigel het lassen
trucken ze ende diser geschrifft, so geben ist des tages und jares als
obstat.